Шарл д’Орлеан
Ще видя ли най-сетне…

Превод от френски: Пенчо Симов, 1978

chitanka.info

Ще видя ли най-сетне края

на твоето усърдие, Печал?

Да ти убягна вечерта успял,

на сутринта ще дойдеш, зная.

Не искам близост като тая;

на битката ти, водена без жал,

ще видя ли най-сетне края?

Издебваш ме, като нехая,

че пак ми готвиш удари с кинжал.

И до смъртта си ли не бих успял?

На злост, която не желая,

ще видя ли най-сетне края?

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.